Narziss Kaspar Ach

Narziss Kaspar Ach (* 29. október 1871, Ermershausen – † 25. júl 1946, Mníchov) bol nemecký psychológ, študent a spolupracovník Oswalda Külpeho. Venoval sa výskumu introspekcie, myslenia atď.

Život 
Narziss Ach sa narodil 29. októbra 1878 Margarete Burgerovej, manželke praktického lekára. V rokoch 1890–1895 a 1898–1899 študoval medicínu a filozofiu vo Würzburgu, kde v júli 1895 promoval. V rokoch 1895–1896 pôsobil ako lodný lekár, neskôr pracoval na psychiatrickej klinike v Heidelbergu u Emila Kraepelina. Roku 1897 uskutočnil cestu do Ameriky, pričom sa hlbšie zaoberal morskou chorobou. Potom pôsobil na farmakologickom inštitúte v Štrasburgu. 22. novembra 1899 získal titul doktora filizofie u Oswalda Külpeho na psychologickom inštitúte vo Würzburgu. Tu zotrval do roku 1901. Neskôr zastával miesto asistenta na Filozofickom seminári v Göttingene, 31. júla 1902 sa stal docentom.

Dielo 
 1905 – Über die Willenstätigkeit und das Denken 
 1910 – Über den Willensakt und das Temperament 
 1921 – Über die Begriffsbildung 
 1933 – Über die Determinations-Psychologie 
 1935 – Analyse des Willens

Nemeckí psychológovia